Ursulanina Wenzao-universitato pri fremdlingvoj

La privata Ursulanina Wenzao-universitato pri fremdlingvoj (ĉine: 文藻 外語 大學, pinjine: Wénzǎo Wàiyǔ Dàxué, angle Wenzao Ursuline University of Languages) en la urbo Kaosjungo estas la nura fremdlingva universitato en Tajvano. En oktobro 2012, konsiderante ĉiujn programojn la ĉioma nombro de enskribitaj studentoj estis 9 139. La universitato estis fondita en 1966 sub la nomo Wenzao Kolegio (ĉine: 外語 學院 Wenzao Waiyu Xueyuan) de fratinoj de la katolika ordeno de Ursulaninoj en la suda tajvana urbo Kaosjungo por trejni junulojn per bonaj lingvaj kapabloj por faciligi interkomunikadon inter ĉinaj kaj okcidentaj lingvoj. La nomo de la institucio originis omaĝe al la unua ĉina episkopo Lo Wenzao (1616-1691). Ĝis 1980, nur knabinoj estis akceptitaj. En 1999, la antaŭa kvinjara baza programo (Junior College) estis kompletigita per dujara postgrada studado (Senior College) ĝis la abiturienta diplomo. Ekde 2003, ankaŭ ekzistas kvarjara kolegia kurso por la ofertitaj fremdaj lingvoj, kiu ankaŭ finiĝas per abiturienta diplomo. Post taksado de la Ministerio pri edukado, la institucio ricevis la rangon de Universitato kaj estis renomita Ursulina Wenzao-universitato pri fremdlingvoj la 1-an de aŭgusto 2013. Referencoj Fonto En tiu ĉi artikolo estas uzita traduko de teksto el vikipedia artikolo Ursulinische Wenzao-Universität für Fremdsprachen germane.